Úradný vestník L 076 , 18/03/1997 S. 0032 - 0033



Rozhodnutie Komisie z 25. februára 1997, ktorým sa mení a dopĺňa rozhodnutie 96/659/ES o ochranných opatreniach vo vzťahu ku Crimean Congo hemoragickej horúčke v južnej Afrike (Text s významom pre EHP) (97/183/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 91/496/EHS z 15. júla 1991, ktorou sa ustanovujú zásady organizácie veterinárnych kontrol zvierat vstupujúcich do spoločenstva z tretích krajín a ktorou sa menia a dopĺňajú smernice 89/662/EHS, 90/425/EHS a 90/675/EHS [1], naposledy zmenenú a doplnenú smernicou 96/43/ES [2], a najmä na jej článok 18 ods. 7, so zreteľom na smernicu Rady 90/675/EHS z 10. decembra 1990, ktorou sa stanovujú zásady ktorými organizácie veterinárnych kontrol výrobkov vstupujúcich do spoločenstva z tretích krajín [3], naposledy zmenenú a doplnenú smernicou 96/43/ES, a najmä jej článok 19 ods. 7, keďže v južnej Afrike bola potvrdená prítomnosť Crimean Congo hemoragickej horúčky; keďže rozhodnutím Rady 96/659/ES [4] bol zakázaný dovoz živých vtákov patriacich do nadradu Bežce z južnej Afriky dovtedy, kým sa situácia nevyjasní; keďže nový vedecký pokrok umožnil objasniť riziko spojené s dovozom živých vtákov z nadradu Bežce, ako aj mäsa z týchto vtákov; keďže rozhodnutie Rady 96/659/ES sa teraz môže zmeniť a doplniť tak, aby zohľadňovalo nové poznatky; keďže však je teraz vhodné rozšíriť toto rozhodnutie, aby sa vzťahovalo na všetky oblasti, v ktorých sa predpokladá výskyt tohto ochorenia; keďže v kapitole III smernice Rady 91/494/EHS [5] sú určené všeobecné veterinárne pravidlá pre dovoz hydinového mäsa z tretích krajín; keďže v prípade mäsa z vtákov z nadraduBežci ešte neboli prijaté podrobné veterinárne podmienky a osvedčenia; keďže v kapitole III smernice Rady 90/539/EHS [6] sú určené všeobecné veterinárne pravidlá zvierat pre dovoz živej hydiny z tretích krajín; keďže v prípade mäsa z vtákov z nadradu Bežci ešte neboli prijaté podrobné veterinárne podmienky a osvedčenia; keďže opatrenia upravené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie Komisie 96/659/ES sa mení a dopĺňa takto: 1. V názve sa slová "v južnej Afrike" vypúšťajú. 2. V článku 1 sa slová "južná Afrika" nahrádzajú slovami "krajiny v Ázii a Afrike". 3. Článok 2 sa nahrádza takto: "Článok 2 1. Ako výnimka z vyššie uvedeného článku 1 členské štáty môžu povoliť dovoz mäsa z vtákov z nadradu Bežce za podmienky, že okrem požiadaviek smernice Rady 91/494/EHS sú splnené aj požiadavky prílohy I. 2. Ako výnimka z vyššie uvedeného článku 1 členské štáty môžu povoliť dovoz mäsa z vtákov z nadradu Bežce za podmienky, že okrem požiadaviek smernice Rady 90/539/EHS so splnené aj požiadavky prílohy II." 4. Článok 3 sa vypúšťa. 5. Pridávajú sa tieto prílohy I a II:" „PRÍLOHA I MÄSO Z VTÁKOV Z NADRADU BEŽCE Príslušný orgán zabezpečí, aby tieto vtáky boli najmenej 14 dní pred zabitím izolované v prostredí chránenom pred hlodavcami a bez kliešťov. Pred premiestnením do prostredia bez kliešťov sa vtáky buď vyšetria, či nemajú kliešte, alebo sa ošetria, aby sa všetky kliešte na nich spoľahlivo zlikvidovali. Použité ošetrenie musí byť označené na dovoznom osvedčení. Žiadne použité ošetrenie nesmie zanechať nejaké zistiteľné rezíduá v mäse z týchto vtákov. Každá šarža vtákov z nadradu Bežce sa pred zabitím musí vyšetriť na roztoče. Ak sa nejaké zistia, celá šarža prejde znova procesom izolácie pred zabitím. PRÍLOHA II ŽIVÉ VTÁKY Z NADRADU BEŽCE Príslušný orgán zabezpečí, aby boli vtáky izolované v prostredí chránenom pred hlodavcami a bez kliešťov najmenej 21 dní pred vývozom. Pred presťahovaním do prostredia bez kliešťov sa vtáky ošetria, aby sa na nich spoľahlivo zničili všetky ektoparazity. Po 14 dňoch v prostredí bez kliešťov sa vtáky podrobia testu kompetitívna ELISA na protilátky proti Crimean Congo hemoragickej horúčke. Každé zviera vstupujúce do izolácie musí mať negatívny výsledok v tomto teste. Pri príchode do spoločenstva sa ošetrenie na ektoparazity a sérologický test zopakujú.“ " Článok 2 Členské štáty zmenia a doplnia svoje opatrenia, ktoré uplatňujú pri dovoze živých vtákov z nadradu Bežce a mäsa z týchto vtákov, tak, aby boli v súlade s týmto rozhodnutím. Budú o tom informovať Komisiu. Článok 3 Toto rozhodnutie je adresované členským štátom. V Bruseli 25. februára 1997 Za Komisiu Franz Fischler člen Komisie [1] Ú. v. ES L 268, 24.9.1991, s. 56. [2] Ú. v. ES L 162, 1.7.1996, s. 1. [3] Ú. v. ES L 373, 31.12.1990, s. 1. [4] Ú. v. ES L 302, 26.11.1996, s. 27. [5] Ú. v. ES L 268, 24.9.1991, s. 35. [6] Ú. v. ES L 303, 31.10.1990, s. 6. --------------------------------------------------